Source: http://docplayer.fi/2722323-Kirkko-oikeus-juridiikkaa-vai-teologiaa-kirkko-oikeuden-paradigmaa-etsimassa.html
Timestamp: 2018-04-25 18:33:29+00:00
Document Index: 10004886

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

KIRKKO-OIKEUS JURIDIIKKAA VAI TEOLOGIAA? KIRKKO-OIKEUDEN PARADIGMAA ETSIMÄSSÄ - PDF
KIRKKO-OIKEUS JURIDIIKKAA VAI TEOLOGIAA? KIRKKO-OIKEUDEN PARADIGMAA ETSIMÄSSÄ
Download "KIRKKO-OIKEUS JURIDIIKKAA VAI TEOLOGIAA? KIRKKO-OIKEUDEN PARADIGMAA ETSIMÄSSÄ"
1 Arto Seppänen TT, OTT, Lapin yliopisto KIRKKO-OIKEUS JURIDIIKKAA VAI TEOLOGIAA? KIRKKO-OIKEUDEN PARADIGMAA ETSIMÄSSÄ Edilex 2010/21 Artikkeli, versio 1.0 Julkaistu
2 Sisällys 1 Johdanto Kirkko-oikeus ja juridiikka Kirkkolaki valtion ja kirkon lakina Kirkkolainsäädännön systematisointi Ekskurssi laki ortodoksisesta kirkosta Kirkko-oikeuden oikeuslähteistä Kirkko-oikeuden oikeusperiaatteista Tunnustuspykälästä johdetut kirkko-oikeusperiaatteet Paradigman muutos Lähteet Johdanto Olen antanut tälle artikkelille alaotsikon Kirkko-oikeuden paradigmaa etsimässä ikään kuin häkälöylyiksi. Paradigma-käsitettä on käytetty paljon antamaan tieteellistä leimaa esityksiin. En tee sitä tässä näennäistieteellisen käsitekikkailun tähden. Paradigma-käsite on tullut tieteelliseen keskusteluun erityisesti 1960-luvulla ilmestyneen Thomas S. Kuhnin uraauurtavan teoksen The Structure of Scientific Revolutions myötä. 1 Sanana paradigma viittaa tieteellistä toimintaa ohjaaviin ajatuskulkuihin tai muihin tieteen tekemisessä tarvittaviin epistemologisiin näkökulmiin. Selkokielellä paradigma tarkoittaa yleisesti hyväksyttyä ja oikeana pidettyä teoriaa tai jotain tutkimuksen aluetta hallitsevaa perusnäkemystä, mallia, esikuvaa tai viitekehystä. Näkökulman puitteisiin sopeutuva tutkimus ei aseta sitä kyseenalaiseksi. Se todentaa ja artikuloi vallitsevaa paradigmaa. Kuhn ( ) itse oli peruskoulutukseltaan fyysikko, joka siirtyi pohtimaan tieteenfilosofisia kysymyksiä. Vaikka hänen teoksensa tarkastelee asioita luonnontieteiden näkökulmasta, hänen opetuksensa paradigmasta ja sen muutoksista Kuhn puhui jopa tieteen vallankumouksesta on hyödyllistä luettavaa myös muiden tieteiden edustajille. Teorioita kehitetään tieteessä niin kutsutussa normaalitieteellisessä vaiheessa. Välillä tutkimus suuntautuu vanhoja paradigmoja käyttäen uusille alueille. Jossain vaiheessa tutkimuksessa tai käytännön sovelluksissa tulee esiin asioita, joita entinen ajattelutapa ei pysty selittämään. Kuhn kutsui näitä anomalioiksi. Tieteen kriisi alkaa, kun ammattikunta tulkitsee näiden horjuttavan itse tieteen perusoletuksia eli paradigmaa. Tämä voi johtaa tieteelliseen vallankumoukseen. Tämä kuitenkin vaatii sen, että on olemassa korvaava teoria, joka selittää edellisen teorian anomaliat ja muita seikkoja. Tieteellisen vallankumouksen myötä vanha teoria ja maailmankuva hylätään. Tilalle tulee uusi teoria, jonka avulla edellisen teorian ongelmat selittyvät. Kuhnin toinen tärkeä huomio oli, että tieteellinen työ tapahtuu aina 1 Kuhnin teos on suomennettu nimellä Tieteellisen vallankumouksen rakenne. 2 EDILEX Edita Publishing Oy 2010
3 jonkin viitekehyksen eli paradigman sisällä. Paradigmaan kuuluvat niin tutkijayhteisön arvot, teorian hyväksytyt malliesimerkit (eksemplaarit), tietty maailmankuva (ontologia) ja tieteen tekemisen instrumentit. Paradigma sitoo koko tutkijayhteisöä. Tutkimusala ja sen kohteet nähdään aina tietyn paradigman kautta. Tutkimustulokset ovat näin ollen paradigmasidonnaisia. Paradigma-termi on ottanut paikkansa myös oikeustieteellisessä keskustelussa. Esimerkkinä mainittakoon vaikkapa vuosina Joensuun yliopistossa toteutettu mittava projekti nimeltä Ympäristöoikeuden paradigmat ja oikeudellinen evoluutio. Projektin tavoitteena oli arvioida ympäristöoikeuden yleisten oppien sekä ympäristöoikeustutkimuksen metodisten lähtökohtien ja teoreettisen itseymmärryksen kehittymistä oikeuden evoluution tutkimuksen näkökulmasta. Kun oikeustieteen tutkimuskenttään syntyy uusia oikeudenaloja uusien haasteiden myötä, oikeudellista ajattelua sitovia paradigmoja on luonnollista etsiä. Jos vanha ja unohduksiin jäänyt oikeudenala, kuten kirkko-oikeus, on yllättäen heräämässä henkiin, miksi ei voitaisi vastaavasti pohtia kirkko-oikeuden paradigmakysymyksiä. 2 Tässä esityksessä puhuessani kirkko-oikeuden paradigmasta puhun lähinnä tavasta hahmottaa kirkko-oikeuden olemusta, teoreettista itseymmärrystä ja sitä miten kirkko-oikeus ymmärretään oikeustieteen piirissä. Havainnollistan asiaa seuraavalla klassisella kuvalla, johon olemme törmänneet jo lukion psykologian tunneilla. Nykyään kuvan tapaa kognitiivisen psykologian kursseilla, kun perehdytään tiedon käsittelyn kysymyksiin. Mitäpä muuta tiede olisi kuin tiedon käsittelyä. Kuva 1. Mitä näet? Kokein on osoitettu, että ihmiset kuvaa katsoessaan näkevät sen eri tavalla. Koetilanteissa 65 prosenttia näki siinä vanhemman naisen katsovan eteensä ja 35 prosenttia nuoren naisen katsovan pää kääntyneenä hieman oikealle. Näin siis koeryhmä, joka näki kuvan neutraalisti ensimmäisen kerran. Toiselle testiryhmälle näytettiin ensin kuvaa vanhemmasta naisesta ja sen jälkeen kyseisessä kuvassa 97 prosenttia näki vanhemman naisen. Kolmas testiryhmä sai nähtäväkseen nuoren naisen kuvan ja sen jälkeen he näkivät kaikki (100 %) kuvassa nuoren naisen. Nämä korkeat prosenttiluvut kertovat sen, että ryhmän jäsenillä oleva ennakkokokemus vaikutti kuvan hahmottamiseen. Aiheeseen palatakseni: aikaisempi koke- 2 Keskiajalla kanoninen kirkko-oikeus oli kehittyneintä oikeutta kirkon palveluksessa olevien hyvän luku- ja kirjoitustaidon ansiosta. Kirkko-oikeuden eriytyminen muusta oikeudesta tapahtui 1100-luvulla. Saattoipa 1800-luvun pohjoismaisessa oikeussystematiikassa kirkko-oikeus esiintyä oikeuden kolmantena pääalana julkisoikeuden ja yksityisoikeuden rinnalla. Björne 2006, s EDILEX Edita Publishing Oy 2010
4 mus vaikutti siihen, miten kuvan sisältämä informaatio tulkittiin. Kuvan informaatio oli kaikille täsmälleen sama, mutta tulkinta oli radikaalisti poikkeava. Kirkko-oikeuden harrastajiin kuuluu sekä teologeja että oikeusoppineita. Monella meistä on akateemista harrastuneisuutta tieteen molemmilta aloilta. Oikeusoppineilla ja teologeilla on suhteessa toisiinsa erilainen koulutus, yhdistävistä tekijöistä huolimatta. Vanha, kunnianarvoinen molempien oikeuksien hallinta (ius utriusque) ja sen huomioiva koulutus on kadonnut oikeusoppineiden parissa. Se ei enää näy edes arvonimissä. Oikeusoppineet tapaavat nimikkeen lähinnä jonkun molempien oikeuksien tohtori K. G. Idmanin rahaston nimessä. Monissa kysymyksissä juristit ja teologit lähestyvät asioita yhteismitattomista lähtökohdista. Onko niin, että kirkko-oikeuden paradigma eli se, miten kirkko-oikeuden olemus hahmotetaan, on juristeilla ja teologeilla erilainen? Voisiko erilainen akateeminen koulutus vaikuttaa ratkaisevasti siihen, miten kirkko-oikeus nähdään? Käykö siinä muutettavat muuttaen (mutatis mutandis) siten kuin metropoliitta Johannes kertoo tapaamisestaan virkamiehenä profiloituneen ylipormestari Teuvo Auran kanssa tultuaan nimitetyksi Helsingin metropoliitaksi? Lakimiestaustainen Aura (lakitieteen lisensiaatti) halusi antaa hyvän neuvon piispaksi vihitylle teologian tohtori Johannekselle: Muista sitten tehdä, niin kuin minä olen aina pyrkinyt tekemään. Älä ota mitään tehtäviä lauantaiksi tai sunnuntaiksi. 3 Suomalaisessa oikeustieteellisessä tutkimuksessa kirkko-oikeus on loistanut poissaolollaan koko 1900-luvun. Kirkko-oikeutta ei ole hahmotettu omaksi oppiaineekseen oikeustieteellisissä tiedekunnissa. Positiivinen kevään merkki on Lapin yliopiston oikeustieteitten tiedekunta, jossa kirkko-oikeus on saamassa enemmän huomiota. Kirkko-oikeus on otettu huomioon tiedekunnan tulevaisuusstrategiassa. 4 Se, merkitseekö tämä kirkko-oikeuden uutta tulemista, jää nähtäväksi. Perinteisesti kirkkolain on katsottu sisältyvän julkisoikeuteen ja siinä nykyisessä jaottelussa lähinnä erityishallinto-oikeuteen. 5 Teologisessa tieteessä kirkko-oikeus on ollut käytännöllisen teologian huutolaispoika, eikä tutkimus sielläkään ole ulottunut kirkko-oikeuden olemukseen. Kirkko-oikeuden oikeusteoreettisen tutkimuksen tarve on teologisessa tiedekunnassa kuitenkin havaittu. Kirkko-oikeus on vesottumaan päässyt tutkimussarka, ja perusteista nousevaa ja uusia vaihtoehtoja arvioivaa kirkkooikeuden tutkimusta tarvitaan. 6 Sarka vaatii kunnostusta, ojat on kaivettava auki. Kirkko-oikeus omana oikeudenalana on perusteltu. Kirkkolainsäädäntö muodostaa oman normikokonaisuuden. Sillä on oma sääntelykohteensa yhteiskunnassa, eli se edustaa tiettyä yhteiskunnan lohkoa, tässä tapauksessa kirkkoa. Normisto sisältää käsitteitä, jotka ovat kirkon omaa käsitteistöä. Kirkko-oikeus on jäänyt lapsipuolen asemaan niin oikeustieteessä kuin teologiassakin. Kun näin on, voidaanko edes kohtuudella olettaa, että jokin kirkko-oikeudellinen paradigma olisi olemassa? Alaotsikko olettaa implisiittisesti, että on mahdollista löytää kirkkooikeuden oma paradigma, tapa hahmottaa kirkko-oikeutta. Itse olen väitöskirjassani kysynyt: onko kirkko-oikeus jäänyt maallisen oikeuden jalkoihin, toisin sanoen, onko kirkkolainsäädäntöä luettu sille vieraan lainsäädännön antamin silmälasein. Kirkko-oikeutta on hahmotettu hallinto-oikeuden tai virkamiesoikeuden näkökulmasta. 3 Virtanen 2003, s Lapin yliopistonoikeustieteiden tiedekunnan tutkimusstrategia. Erityisesti sivut 16, 26 ja Leino Björnen klassiseksi muodostunut oikeudenalajaotusta koskeva kuvio ei tunne kirkko-oikeutta omana oikeudenalana. Siinä kirkko-oikeus lienee luettavissa lähinnä ryhmään muu erityishallinto-oikeus. Ks. Björne 1979, s. 6. Tuorin laajassa artikkelissa Oikeudenaloista (Tuori 2004) ei mainita kirkko-oikeutta. 6 Heikkilä 1989, s. 252 ja Heikkilä 1989a. 4 EDILEX Edita Publishing Oy 2010
5 2 Kirkko-oikeus ja juridiikka 2.1 Kirkkolaki valtion ja kirkon lakina Eduskunnan säätämä ja tasavallan presidentin vahvistama kirkkolaki on osa suomalaista lainsäädäntöä ja se on julkaistu säädöskokoelmassa. Tässä muodollisessa suhteessa kirkkolaki ei eroa muusta lainsäädännöstä. Lakien joukossa se on Ahvenanmaan itsehallintolain ohella omalaatuinen perustuslain ( /731, PeL) 76 :ssä olevan lausuman takia. Sen mukaan kirkkolain säätämisjärjestyksestä ja kirkkolakia koskevasta aloiteoikeudesta on voimassa, mitä niistä kirkkolaissa erikseen säädetään. Perinteisesti on katsottu ja tässä tukeudun Eino Johannes Ahlan (oikeuskansleri vuosina ja korkeimman hallinto-oikeuden presidentti vuosina ) ja Kaarlo Kairan (valtiosääntöoikeuden professori, kansainvälisen oikeuden professori, Suomen Lakimiesliiton perustaja) käsitykseen, että muodollisesti kirkkolaki on yksiselitteisesti valtion laki, mutta aineellisessa mielessä kirkon oma laki, se kun koskee kirkon asioita ja tulee sovellettavaksi kirkon piirissä. 7 Kaira lisää vielä, että kirkkolaki valtion lakina on erikoislaatuista, kvalifikoitua. 8 Edellä mainitut oikeusoppineet puhuivat tuolloin voimassa olleesta vuoden 1869 kirkkolaista, mutta heidän esittämänsä perusteet pätevät myös vuoden 1964 ja nykyiseen kirkkolakiin ( /1054, KL). Mitä kirkkolakiin tulee kirkon lakina, kirkolliskokouksen aloiteoikeutta koskevalla säännöksellä on sekä kirkkolainsäädännön että perustuslain turva. Jo edellisen kirkkolain ja ennen nykyistä perustuslakia voimassa olleet säädökset (hallitusmuodon 83 1 mom. ja valtiopäiväjärjestyksen 31 2 mom.) löytyvät samansisältöisinä sekä nykyisestä perustuslaista (76 ) että voimassa olevasta kirkkolaista (KL 2:2). Tässä yhteydessä ei ole syytä pohtia sitä, voidaanko perustuslainsäätämisjärjestyksessä kirkon yksinomaista aloiteoikeutta rikkomatta ottaa kirkolta tämä oikeus. Ahla katsoo sen Kairaan ja Hermanssoniin tukeutuen olevan mahdotonta, nykyinen kirkon ainakin puolivirallinen kommentaari ei ole asiasta 9 yhtä varma. Nämä ovat jo valtiosääntöoikeuden ja kirkko-oikeuden rajapintakysymyksinä tämän esityksen ulkopuolella. Yhteiskunnallisena organisaationa kirkko tarvitsee toimintansa tueksi erilaisia sääntöjä. Lailla on säädetty ja vahvistettu kirkon oikeudellinen asema suomalaisessa yhteiskunnassa sekä määritelty kirkon ja valtion, toisaalta kirkon ja sen jäsenten suhteita. Näistä syistä kirkko-oikeus ei voi operoida ilman oikeustieteen käsitteitä ja menetelmiä. Tässä mielessä kirkko-oikeus on oikeustiedettä ja sillä on kiistaton paikka oikeustieteellisen tutkimuksen piirissä. Kirkko-oikeutta tulee tutkia kuten mitä tahansa muuta oikeudenalaa. Perinteisesti kirkkolain on katsottu kuuluvan julkisoikeuteen ja siinä nykyisessä jaottelussa lähinnä erityishallinto-oikeuteen. 10 Kirkkolainsäädäntöä tulee tutkia oikeusteoreettisesti oikeustieteenä ja sen menetelmin. Kirkko-oikeuden metodiikka on oikeustieteen metodiikka. Esimerkiksi kysymystä kirkkooikeuden oikeuslähteistä tai kirkko-oikeuden oikeusperiaatteista ei voida ratkaista teologialla. Mutta samalla niitä ei voida ratkaista jonkin toisen oikeudenalan avulla, sillä oikeusperi- 7 Ahla 1960, s. 22. Samoin Kaira 1941, s Kaira 1941, s Halttunen Pihlaja Voipio 2008, s Leino EDILEX Edita Publishing Oy 2010
6 aatteet ovat aina oikeudenalakohtaiset. 11 Oikeustieteessä kyllä myönnetään, että kullakin oikeustieteellisellä tutkimusalalla on oma tapansa lähestyä tutkimuskohdettaan. 12 Kirkkooikeus lähestyy täten tutkimuskohdettaan, eli oikeutta kirkossa, tietystä lähestymiskulmasta. Kirkkolainsäädännön systematisointi on tehtävä myös oikeustieteen menetelmin. Jos tässä systematisoinnissa ja muussa oikeusteoreettisessa työskentelyssä paljastuu kirkkolainsäädännön teologiset ulottuvuudet, se on eri asia. Silloin oikeustieteen on kutsuttava teologia avuksi, jotta säädösten ja säännösten sisältö voidaan ymmärtää oikein. Jo kirkkolain ensimmäinen pykälä, niin kutsuttu tunnustuspykälä, tuo teologian juridiikkaan. Missä vaiheessa teologia astuu kuvaan? 2.2 Kirkkolainsäädännön systematisointi Oikeustieteen keskeisiä tehtäviä on systematisointi. Koko kirkkolainsäädännön systematisointi on vielä puolitiessään. Olen hahmottanut kirkkolainsäädännön perusrakenteen tunnustuspykälän (KL 1:1) näkökulmasta. Siinä olen käyttänyt hyväksi deonttista logiikkaa, sillä se on käyttökelpoinen apuväline juridisten ja muunlaisten normijärjestelmien muodollisessa systematisoinnissa. 13 Tässä olen palannut vanhaan. Syystä, jota en tiedä, deonttisen logiikan käyttö 1960-luvun alkuinnostuksen jälkeen hiipui. Georg Henrik von Wrightin kehittämässä deonttisessa logiikassa normit määrittelevät jotkin teot tai asiantilat käsketyiksi, kielletyiksi tai sallituiksi. 14 Deonttinen logiikka sopii varsinkin oikeudellisten normien analysointiin, sillä se on normiydinten (norm-kernel) logiikkaa. 15 Lähtökohtana oli Wrightin aksiooma Op P p. Kaavassa deonttinen operaattori O on käsketyn (obligation) symboli, P (permissive) on sallitun symboli, variaabeli p on annettu asiantila, merkitsee ekvivalenssia ja negaatiota. Lauseke ilmaisee, että p:n käskeminen on sama kuin p:n tekeminen ei ole sallittua. Deonttisen logiikan ongelmana on nähty variaabeli p:n tulkinta. 16 Kirkkolainsäädännön systematisoinnissa variaabelin p sisältöä ei tulkita, vaan se oletetaan tunnustuspykälässä annettuna. Tällä ehdolla deonttisen logiikan teoreemat palvelevat mainiosti kirkkolainsäädännön systematisointia, eikä ongelmaa muodostu. Variaabeli p:n tulkinnalla (eli teologialla) on merkitystä vasta sitten, kun sen asema systeemissä on määritelty. 17 Aivan samoin matemaattisissa lausekkeissa tietty parametri tai muuttuja on yleispätevä. Asioita voidaan käsitellä yleisellä tasolla ja antaa vasta myöhemmin muuttujalle tietty arvo. Tunnustuspykälä määrittelee kirkon opillisen eli tunnustuksellisen asiantilan. Kun lausekkeen p korvataan tunnustuspykälän ilmaisemalla kirkon oikealla asiaintilalla eli tunnustuksellisuudella, kaava ilmaisee, että tunnustuksellisuus on kirkossa käsketty (ja siksi myös loogisesti sallittu) ja samanaikaisesti tunnustuksellisuuden vastainen olotila on kielletty. Lähtökohtana oli olettamus, että tunnustuksellisuus on kirkkolainsäädännön systeemissä se 11 Seppänen 2008, s Perusasioita oikeustieteestä. 13 Pörn 1999, s Deonttisesta logiikasta ks. von Wright 1963, von Wright 1964 ja von Wright von Wright 1963, s Kirjavainen 1969, s Deonttisen logiikan ongelma voidaan myös nähdä siinä, kuinka hyvin deonttiset operaattorit voidaan määritellä toinen toisensa avulla. Seuraavanlaiset teoreemat, kuten O p Pp, Op P p ja Pp O p on katsottu voitavan johtaa ekvivalenssirelaatiolla deonttisen logiikan teoreemoina Wrightin aksioomasta Op P p. 6 EDILEX Edita Publishing Oy 2010
7 asiaintila, jonka toteutumiseen ja ylläpitämiseen kirkkolainsäädännön normit pyrkivät. Tässä yhteydessä ei ole merkitystä sillä, onko kirkon tosiasiallinen tila tunnustuksellinen tai miten tunnustuksellisuus määritellään, koska tarkastelun kohteena ovat pelkästään oikeudelliset normit. Tunnustuksellisuus systematisoinnin tässä vaiheessa on vain loogistekninen käsite. Tässä juridiikkaan ei ole vielä tuotu tippaakaan teologiaa. Tässä pelataan vielä selkeästi juridiikan kenttäpuoliskolla. Lähtökohtana on se, että tunnustuspykälä ilmaisee implisiittisesti asioiden ihannetilan deonttisesti täydellisessä maailmassa. 18 Suomen evankelis-luterilainen kirkko tunnustaa sitä Raamattuun perustuvaa uskoa. Näin tämä pykälä ilmaisee preskriptiivisenä, määräävänä ja normeja asettavana ohjeena asiantilan, tarkastelu- ja tulkintahorisontin sekä kirkko-oikeudellisen lähtökohdan. Implisiittisesti tunnustuspykälä käskee ja toisaalta sallii kyseisen asiantilan. Vastaavasti se kieltää vastakkaisen asiantilan kirkon kannalta haitallisena ja torjuttavana. 19 Kirkkolainsäädännön systematisoinnissa oletetaan lähtökohtaisesti, että kirkollisessa lainsäädännössä myöhemmin esiin tulevat pykälät ja normit heijastelevat tätä lähtökohtaansa. Tällainen oletus on välttämätöntä tehdä, jos yleensä ajatellaan kirkkolainsäädännön olevan sisällöltään jokseenkin rationaalinen eli kansanomaisesti sanottuna täyspäisten ihmisten vakaassa tarkoituksessa laatima. Tunnustuspykälän oletetaan olevan vakavasti otettava osa kirkollista lainsäädäntöä. Seuraavaksi systematisoinnin prosessi etenee normeihin implisiittisesti sisältyvien normiydinten eli ihannetilojen välisten loogisten suhteiden tarkasteluun. Tästä seuraa uusia kysymyksiä. Löytyykö kirkkolain sisäisessä tarkastelussa asioita, joiden perusteella voidaan ajatella tunnustuspykälää normina, joka käskee toteuttamaan tunnustuksellisen asiantilan? Onko tunnustuksellisuus myös säännösten tasolla käsketty? Jos näin on, sen pitäisi näkyä kirkkolainsäädännön yksittäisissä säännöksissä. Tunnustuspykälässä ilmoitetun ja määritellyn uskon tunnustaminen on ymmärrettävä käsketyksi, koska juuri se eksplikoi Suomen evankelis-luterilaisen kirkon kirkkona ja antaa sille sen luterilaisen identiteetin. 20 Vastaavasti jokainen tunnustuksen vastainen toimi kirkossa tekee tyhjäksi tai muuttaa normissa käskettyä asiantilaa. On loogista, että tuon määritellyn uskon ei-tunnustaminen, eli sen vastaisesti toimiminen, on samalla tullut kielletyksi. Miten käskeminen ja kieltäminen tulevat esiin kirkkolaissa ja kirkkojärjestyksessä? 21 En mene yksityiskohtiin, sillä olen esittänyt ne väitöskirjassani. Tuon esille vain lopputuloksen ja keskeisimmän huomion, että kirkkolainsäädäntö todellakin rakentuu tunnustuksen perustalle (kuvio 1). Tämäkään ei vielä ole teologiaa, vaan työskentely on tapahtunut oikeustieteen ja lainopin puitteissa. Kyseessä on vain se tosiasia, että kirkkolainsäädännön systeemin ytimessä on oikeustieteen käyttämin metodein paljastettu yksi tietty säännös eli kirkkolain 1 luvun 1, joka konstruoi koko kirkon lainsäädännön. Alaotsikon muistaen: voisiko kirkko-oikeuden paradigma olla sisältämättä esiintuotua näkökulmaa? 18 Se, että ihannetilan ja todellisuuden välillä on ristiriita, ei merkitse normin sisällön mitätöimistä. Tunnustuksellinen asiaintila nimittäin voisi olla tosi, koska lainsäätäjä ei voisi sitä muuten rationaalisesti tahtoa. Jotta ihanteesta kiinnipitäminen olisi rationaalista, sen on oltava kuva mahdollisesta maailmasta eli deonttisesti täydellisestä maailmasta. Ks. von Wright 1985, s Kaikkien kirkon asioita koskevien säännösten on oltava tunnustuksen mukaisia. Tämä merkitsee ensiksikin sitä, etteivät mitkään kirkkoa koskevat säännökset voi olla tunnustuksen vastaisia. Nokkala 1989, s Nokkalan lähtökohtana on näin ollen deonttisen logiikan perusasetelma, vaikka hän ei asiaa siihen eksplisiittisesti kytkekään. 20 Jäsenyyden edellä laissa on tunnustus, joka antaa kirkolle identiteetin. Nokkala 1989, s Seppänen EDILEX Edita Publishing Oy 2010
8 Kun systematisointi on näin suoritettu ja tunnustus (joka tässä tarkoittaa Raamatun ja sitä oikein tulkitsevan tunnustuksen yhteyttä) on osoittautunut kirkko-oikeuden systematiikan ytimeksi, teologia voidaan ottaa mukaan eli määritellä variaabeli p:n sisältö. Se ei merkitse kuitenkaan sitä, että samalla siirryttäisiin pois oikeustieteen kentältä. Tunnustuksen määrittelemisellä on vaikutuksensa kirkkolainsäädännön tulkintaan. Eikä vain tulkintaan, vaan sillä on myös oikeusteoreettisia kytkentöjä. Pallo liikkuu nyt sekä juridiikan että teologian kenttäpuoliskoilla. Itse olen suorittanut väitöskirjassani niin kutsutun luterilaisen tunnustusmallin ja niin kutsutun protestanttisen tunnustusmallin välistä rajankäyntiä ja tuonut esiin joitakin vaikutuksia juridiikkaan. 22 Oikeustiede itsessään ei voi vastata kaikkiin lainsäädännössä esiin tuleviin kysymyksiin. Perinteiset oikeustieteen ajattelu ja sen edellyttämät menetelmät, keskittyminen lainoppiin, säännösten tulkintaan ja systematisointiin, kaipaavat yhteyksiä muihin tieteisiin. Paradigmakeskustelua tarvitaan erityisesti oikeuden uusien haasteiden edessä. Esimerkiksi oikeustiede itsessään ei pysty vastaamaan siihen, kuinka laajoja alueita vaikkapa liito-oravan levähdyspaikoiksi tarvitaan. Ei auta mennä kysymään sitä oikeustieteen professorilta, ellei hän satu olemaan biologi tai ekologi ja erikoistunut liito-oraviin. Tällä vuosituhannella erilaiset oikeusasteet ovat tuon tuosta ja suuren mediakohun saattelemana joutuneet ratkaisemaan kirkon piirissä tapahtuneita asioita. Mistä oikeuslaitos ottaa välineensä silloin, kun eteen tulee kysymys tunnustuksesta ja sen olemuksesta? Analysoidessani kirkollista lainkäyttöä tietyissä tapauksissa erinäisissä oikeusasteissa ratkaisu oli se, että ne kysymykset sivuutettiin. Syy on siinä puhun preesensissä, sillä kuten oikeusistuinten ratkaisut myös tutkimukseni jälkeenkin näyttävät seuraavan samaa ratkaisumallia eli tunnustuskysymyksen ignoroimista että kirkkolainsäädäntöä on luettu kirkkooikeudelle vieraan paradigman kautta. Miksi emme siis voisi esitelmäni alaotsikon mukaisesti etsiä myös kirkko-oikeudellista paradigmaa tai jäljittää sen muutoksia, kuten esimerkiksi ympäristöoikeudessa on haluttu oman oikeudenalansa puitteissa tehdä. 22 Seppänen 2007, s , 107, ja 170. Oikeusteoreettisia kytkentöjä on ainakin keskustelu Tuorin kriittisen oikeuspositivismin kanssa ja tietyn tunnustusmallin vaikutus desuetudo-kehitykseen. 8 EDILEX Edita Publishing Oy 2010
9 Kuvio 1. Tunnustuksellisuus kirkkolainsäädännön systeemissä (Seppänen 2007, s. 85) Ekskurssi laki ortodoksisesta kirkosta Pienenä ekskurssina voitaisiin vilkaista toista kansankirkkoamme, ortodoksista kirkkoa, koskevaa lainsäädäntöä. 23 Sen ensimmäisessä pykälässä, ortodoksisen kirkkolain tunnustuspykälässä (1 Kirkon perinne ja yhteys ekumeeniseen patriarkaattiin) todetaan: Suomen ortodoksinen kirkko perustuu Raamatun, perimätiedon, ortodoksisen kirkon dogmien, kanonien ja muiden kirkollisten sääntöjen varaan. Suomen ortodoksinen kirkko muodostaa Suomen valtakunnan alueella paikalliskirkkona toimivan arkkipiispakunnan. Kirkko on kanonisessa yhteydessä Konstantinopolin apostoliseen ja patriarkaaliseen ekumeeniseen istuimeen sillä tavalla kuin ekumeenisen patriarkan 6 päivänä heinäkuuta 1923 tekemässä päätöksessä on ilmaistu. Metropoliitta Johannes (eläkkeellä oleva Suomen ortodoksisen kirkon arkkipiispa, Nikean metropoliitta ja Bithynean eksarkki), Konstantinopolin patriarkaatin arvojärjestyksessä viidenneksi korkein pappi, sanoo tästä: Ortodoksista kirkkoa koskevan lain ensimmäisessä 23 Laki ortodoksisesta kirkosta / EDILEX Edita Publishing Oy 2010
10 pykälässä ilmaistaan periaate, että kirkko perustuu Raamatun, perimätiedon, ortodoksisen itämaisen katolisen ja apostolisen kirkon dogmien ja muiden sääntöjen varaan. Suomen ortodoksisen kirkon peruna on siis traditio. Kanonit ovat sen olennainen tekijä. Myös suomalainen lainsäätäjä näkee kanonit kirkkomme perustaan kuuluviksi. Joidenkin johtavien oikeusoppineiden mukaan Suomen valtio on lain vahvistaessaan tunnustanut, että ortodoksisen kirkon perusta on oleellisesti suomalaisen lainsäädännön ulkopuolella. 24 Johannes ei nimeä mainitsemiaan johtavia oikeusoppineita. Ortodoksista kirkkoa koskevan lainsäädännön tunnustuspykälässä mainittu sopimus ekumeenisen patriarkaatin kanssa vuodelta 1923 tunnetaan nimellä TOMOS-asiakirja. Sen mukaan Suomessa ei voida tehdä mitään järjestelyjä tai päätöksiä, jotka ovat ristiriidassa ortodoksisen kirkon kanoneiden kanssa. Asiakirjan 7 kohdassa todetaan: Säilyttäen nämä säännöt järkkymättömänä pohjana arkkipiispalla ja piispalla on oikeus papistonsa ja maallikkokansansa kanssa aina vapaasti yksityiskohdissa järjestää Suomen Ortodoksisen kirkon olot, maansa lakien vaatimusten mukaan, sillä nimenomaisella ehdolla, ettei mikään mainitun järjestön säännös osoittaudu pyhän ortodoksisen Kirkon opin ja kanonien vastaiseksi, niin kuin nämä ovat selitetyt Ekumeenisen patriarkkakunnan noudatetussa tavassa. 25 Nämä kanonit ovat luonteeltaan sellaisia, että niitä ei voida muuttaa edes millään enemmistöpäätöksillä. Jos jokin kirkossa oleva tapa on vastoin kanoneita, se katsotaan väärän opin esittämiseksi. Kirkko-oikeudellisesti kanonit eivät ole aikasidonnaisia. 26 Asiakirjassa todetaan, että asioiden järjestely tapahtuu maan lakien mukaan, mutta ehdolla, etteivät ne ole kanonien kanssa ristiriidassa. Jos ortodoksien kirkon kirkkolaki ja kirkkojärjestys ( /174 v. 2007, KJ), josta säädetään kirkkolain 5 :ssä, analysoitaisiin von Wrightin aksioman Op P p avulla, voitaisiin todennäköisesti havaita mutatis mutandis sama kirkko-oikeudellinen systeemi, minkä olen luterilaista kirkkoa koskevan lainsäädännön yhteydessä tehnyt. Siinä variaabeli p:n tilalle asetetaan vain traditio ja kanonit. Olisi hyvin toivottavaa, että joku innokas tutkija tekisi oikeusteoreettisen väitöskirjan ortodoksisesta kirkko-oikeudesta. Mielenkiinnolla lukisin, kuinka uusin ortodoksista kirkkoa koskeva lainsäädäntö on oikeusteoreettisesti kytketty kristikunnan ekumeenisten kirkolliskokousten päätöksiin eli kanoneihin tuon kirkkolain tunnustuspykälässä mainitun, kirkkoa sitovan TOMOS-asiakirjan välityksellä. Haluaisin nähdä, kuinka se näkyy yksittäisissä säännöksissä ja miten se heijastuu säännösten tulkintaan. Tuon ortodoksisen kirkkolain tulkinnan avain on tietty paradigma. Tätä paradigmaa ei ole otettu esimerkiksi suomalaisesta hallinto-oikeudesta tai jostakin muusta maallisesta lainsäädännöstä. 2.3 Kirkko-oikeuden oikeuslähteistä Kirkko-oikeuden metodiikka on oikeustieteen metodiikka. Lainsäädännön systematisointi liittyy olennaisella tavalla kunkin oikeuden alan oikeuslähteisiin ja oikeusperiaatteisiin. Kysymystä kirkko-oikeuden oikeuslähteistä tai kirkko-oikeuden oikeusperiaatteista ei voida ratkaista teologialla. Mutta samalla niitä ei voida ratkaista jonkin toisen oikeudenalan avul- 24 Johannes 2003, s Korostus lainauksessa artikkelin kirjoittajan. 25 TOMOS. Isä-Mitron eurovaaliehdokkuuden ympärillä käytävä keskustelu sivuaa läheisesti ortodoksisen kirkkolain tunnustuspykälän ja mallisen lainsäädännön yhteensovittamiseen liittyviä mahdollisia ongelmakohtia. 26 Kanoneista ks. Johannes 2003, s Kanonien sitovuudesta ks. Johannes EDILEX Edita Publishing Oy 2010
11 la, sillä oikeuslähteet ja -periaatteet ovat aina oikeudenalakohtaiset ja määrittelevät, mistä lähteistä ammennetaan etsittäessä ratkaisuja. 27 Oikeuslähteillä tarkoitetaan oikeustieteessä sellaisia perusteita, jotka ohjaavat lainsoveltajien oikeudellista harkintaa ratkaisu- ja tuomiotoimissaan. Niiden avulla lainsoveltaja voi hakea tukea ratkaisuilleen. Oikeuslähteet jaetaan oikeuslähdeopillisesti vahvasti velvoittaviin, heikosti velvoittaviin ja sallittuihin. 28 Professori Aulis Aarnio on tulkinnut lain systemaattisten näkökohtien sisältyvän ahtaasti tulkittuihin oikeuslähteisiin (sensu stricto). Systeemi heijastaa tällöin asioiden järjestystä. Yksittäinen säännös on aina systeemiyhteydessä muihin säännöksiin. Näitä asioita ei voida sivuuttaa tulkinnassa. 29 Kuviossa 1 on esitetty KL 1 luvun 1 :n ja KJ 1 luvun 1 :n systemaattinen paikka. Tämän perusteella Raamattu ja tunnustus kuuluvat kirkko-oikeuden oikeuslähteisiin. Ovatko ne vahvasti vai heikosti velvoittavia vai ainoastaan sallittuja, on keskeinen oikeusteoreettinen kysymys. Tällöin joudutaan kysymään, onko kyseessä auktoritatiivinen vai substantiaalinen peruste. Kirkko-oikeuden osalta on oikeuslähdeopin näkökulmasta tarkasteltava, millaisia hierarkkisia suhteita oikeuslähteillä on. Tämä oikeustieteen kenttään kuuluva keskustelu on vielä käymättä. Tämä keskustelemattomuus vaikuttaa suoraan kirkko-oikeudellisen paradigman hahmottamiseen. Raamattu ja tunnustus mainitaan kirkkolainsäädännön tunnustuspykälissä. Tämä maininta tekee niistä yksiselitteisesti oikeusteoreettisesti ainakin sallittuja oikeuslähteitä. Yleisesti vallitsevan oikeuslähdeopillisen ajattelutavan mukaan niitä ei voitaisi lukea velvoittaviin oikeuslähteisiin. Tätä ajattelutapaa ei ole asetettu kyseenalaiseksi kuin vasta viimeaikaisessa kirkko-oikeudellisessa tutkimuksessa. Jos hyväksytään Aarnion ajatus systemaattisten näkökohtien merkityksestä oikeuslähdeajatteluun, tiedeyhteisöllä on kirkko-oikeuden osalta uudelleen ajattelemisen paikka. Kirkon itsensä kannalta, sen instituution kannalta, joka on antanut kirkkolainsäädännölle sisällön omia tarpeitaan varten, mikään ei ole niin velvoittava kuin Raamattu ja tunnustus. Substantiaalinen peruste saa tukea auktoritatiivisesta. Tämän kirkko on kirjannut lainsäädäntöönsä tunnustuspykälässä. Oleellista on se, pitääkö kirkko itse Raamattua ja tunnustusta oikeuslähteinä omassa oikeudessaan. Perinteisesti Raamattu on ollut kirkko-oikeuden tärkein oikeuslähde. Näin oli sekä itäisen että läntisen kristikunnan kanonisessa oikeudessa. 30 Kirkon oikeuden kannalta on erityisen tärkeää, että mikään kirkkoa koskeva oikeudellinen normi tai normien tulkinta ei ole ristiriidassa kirkon oppiperustan, Raamatun ja sitä oikein tulkitsevan tunnustuksen kanssa, kuten dosentti Pekka Leino on kirkon oikeutta linjannut. 31 Tätä asiaa voidaan perustella oikeuslähdeopillisilla näkökohdilla. Toimintaympäristöllä tai -kontekstilla on katsottu olevan keskeinen merkitys oikeuslähteitä määritettäessä. Jokaisella instituutiolla, säädetyllä normilla ja tapauksella, joihin normia sovelletaan, on oma reaalinen kontekstinsa. 32 Kirkkolainsäädäntö on laadittu kirkon tilanteita varten kirkolliskokouksessa. Tässä mielessä tunnustuspykälän sisältämä ja edellyttämä tunnustuksellisuus on relevantti kirkoksi kutsutussa institutionaalisessa kontekstissa. Yhteiskunnallisessa lainsäädännössä valtio on uskonnollisesti neutraali, mutta se ei voi merkitä sitä, että kirkon lainsää- 27 Tuori 2007, s Aarnio Aarnio 1989, s Mäkinen 2007, s Varhaisimmassa kirkossa pyhien kirjoitusten jälkeen keskeisimmät oikeuslähteet olivat ekumeeniset konsiilit ja paikalliset synodit. 31 Leino 2005, s Tolonen 2003, s EDILEX Edita Publishing Oy 2010
12 däntö olisi vastoin sen omaa kirjainta tulkittava uskonnollisesti neutraaliksi. Uskonnollinen neutraalius olisi kirkko-oikeudessa absurdi sekä vastoin kirkon olemusta ja sen omaa oikeutta. Tunnustuspykälä ei ole ohjelmapykälä, vaan voimassaoleva oikeussäännös, kirkkooikeuden perustuslaki. 33 Tunnustuspykälä ei ole vain uskonnollinen lause, vaan koko kirkkolakia, kirkon järjestysmuotoa, kaikkea oppia ja elämää hallitseva konkreettinen oikeuslähde. 34 Tunnustuspykälässä mainittuja oikeuslähteitä arvioitaessa niitä ei voida pitää vanhan menneen maailman jäänteinä. Kirkolle Raamattu ja tunnustus ovat nykypäivää. Oikeuslähteet ovat kytköksissä kulloiseenkin reaaliseen oikeusyhteisöön. 35 Kirkkoa tuomiokapituleineen voitaneen pitää reaalisena oikeusyhteisönä lainkäyttötoiminnassaan. PeL 76 :n vahvistama kirkon lainsäädännöllinen autonomia antaa luvan siihen, että kirkon omassa oikeudessa noudatetaan niitä oikeuslähteitä, jotka nousevat kirkon omasta lainsäädännöstä. Valtiovalta hyväksyessään kirkkolain ja siinä olevan tunnustuspykälän on hyväksynyt kirkon oikeuden omaan tunnustukseensa ja näin ollen tunnustuspykälä tekee kirkosta tunnustusyhteisön. 36 Ongelmallista on asioiden siirtyminen kirkon oman lainkäytön ulkopuolelle esimerkiksi valitettaessa ylempiin oikeusasteisiin, joissa Raamattua ja kirkon tunnustusta ei tunnusteta vallitsevan käsityksen mukaan oikeuslähteiksi. Ei edes kirkkolain kohtia tulkitessa. Tosin ongelman ydintä en etsisi ensisijaisesti maallisista oikeusasteista. Kirkon lainkäyttöratkaisuja tutkiessani näyttää nimittäin usein siltä, että ei kirkkokaan pidä Raamattua ja tunnustusta oman lainsäädäntönsä oikeuslähteinä. Asioiden siirryttyä valitusteitse muihin oikeusasteisiin, kirkon valitsema tie heijastuu myös näiden oikeusistuinten ratkaisuihin. Viittaan tutkimukseeni, jossa käy ilmi, että kysymykset tunnustuksesta ei näy esimerkiksi KHO:n päätöksissä, vaikka muutoksenhakuasiakirjoissa siihen vedotaan. Asian tulisi näkyä ainakin asian huomioimisena ja pro et contra -punnintana. Ollaan tekemisessä kirkko-oikeudellisen paradigman kanssa. 37 Katsottiinpa kirkon oikeutta muodollisesti tai sisällöllisesti, pelkkään oikeussäännöstöön perustuvassa ajattelutavassa (oikeuspositivismi) on Raamatun ja tunnustuksen mentävä aukko. Kirkkolain tunnustuspykälä (KL 1:1) sisältää nämä oikeuslähteet. Ne ovat täten osa suomalaista oikeusjärjestystä. Tämä tosiasia tuo esiin kirkkoon itseensä sisältyvän paradoksin: olla yhtäältä aikaan ja paikkaan sidottu julkisoikeudellinen yhteisö ja toisaalta universaali, jopa ajan rajoja uhmaava hengellinen yhteisö, osa Kristuksen ruumista Kirkko-oikeuden oikeusperiaatteista Lapin yliopistossa väitellyt Matti Ilmari Niemi toteaa väitöskirjassaan: Systematiikkaan liittyvät normaalisti välittömästi myös oikeusperiaatteet, jotka ohjaavat tulkintaa ja vaikuttavat lainopillisen tulkinnan lopputulokseen. 39 Hänen mukaansa systematiikka osoittaa, 33 Simojoki A 1989, s ja Simojoki A 1993, s Myös Leino pitää tunnustuspykälää positiiviseen kirkkolakiin kirjattuna ylipositiivisena perustuslakina. Leino 2003, s Simojoki A 2004, s Ks. Tolonen 2003, s Seppänen 2007, s Ibid., s Vrt. Leinon hahmottelema kirkon tunnistamissääntö. Leino 2003, s. 327, Leino 2004, s , Leino 2002, s. 441, ja Leino 2005, s Niemi 1996, s EDILEX Edita Publishing Oy 2010
13 mistä asiassa on kysymys ja miten asiat luokitellaan. Systematiikka luo perusteet ja lähtökohdan laintulkinnalle. Systematiikka on myös määräävässä asemassa suhteessa yksittäisiin säännöksiin, systematiikka luo kontekstin. Painopiste ei enää ole lauseiden muodossa vaan sisällössä, systeemiyhteyden antaessa käsitteille sisällön. Systematiikka yhdistyy instituutioon, jota oikeudenala edustaa tai tietty lainsäädäntö on laadittu tiettyä instituutiota varten. Oikeusperiaatteet, systematiikka ja instituutio muodostavat kiinteän kokonaisuuden. Systematisointi ohjaa yksittäiset säännökset omille paikoilleen koherentiksi oletetussa järjestelmässä. 40 Niemen esiintuomat näkökohdat ovat keskeisen tärkeitä kirkko-oikeudellisen paradigman metsästyksessä. Kirkkolainsäädännössä tunnustuksen eksplikoivien kohtien systeemiyhteys osoittaa sen, että tunnustuspykälä antaa varsinaisen merkityksen lainsäädännön muille pykälille. Kirkkolain sisäinen mielekkyys ei avaudu ilman tunnustuspykälää. Systeemiyhteys muodostaa selkärangan koko kirkolliselle oikeusajattelulle. Tunnustuspykälän konstruoima systematiikka yhdistyy instituutioon, jota varten kirkkolainsäädäntö on luotu ja jossa kyseistä lainsäädäntöä käytetään. Oikeusteoreettisesti hahmoteltu systeemi vaatii, edellyttää ja antaa samalla tulkinnallisen paradigman. Oikeuslähteet ja oikeusperiaatteet nivoutuvat läheisesti yhteen ollen oikeudenalakohtaisia ja voivat vaihdella siirryttäessä oikeudenalasta toiseen. Jokainen oikeudenala perustuu tietyille periaatteille. Ne luovat tärkeällä tavalla koko oikeudenalan identiteetin. Jokaisella oikeudenalalla on jokin ylin arvo, jota oikeus pyrkii toteuttamaan. 41 Kirkkolainsäädännön systematisointini tuloksena näen, että kirkko-oikeuden ylin arvo on se, että kirkko toimii Raamatun ja tunnustuksen mukaisena hengellisenä yhteisönä eli Kristuksen kirkkona yhteiskunnassa. Tähän liittyy myös se, että kirkko-oikeuden yksi keskeisistä tehtävistä on perinteisesti ollut oikean opin suojelu. 42 Oikeusperiaatteiden hakeminen kirkko-oikeuteen muilta oikeudenaloilta voi johtaa kirkkooikeuden vääristymiseen. Tutkimuksen niukkuuden vuoksi kirkko-oikeudellisia oikeusperiaatteita ei ole tuotu esiin joitakin hajanaisia poikkeuksia lukuun ottamatta. Näiden kohdalla on ollut tyhjiö, mikä pyrkii täyttymään. Siksi päätöksiä ohjaavia periaatteita on tullut kirkolliseen päätöksentekoon eri oikeuden aloilta, riippuen siitä, mistä milloinkin on olut kysymys, kuten esimerkiksi virkamiesoikeudesta ja työoikeudesta. Erityisesti niitä on tullut hallinto-oikeudesta jo siitä syystä, että perinteisesti oikein vai väärin kirkko-oikeutta on pidetty hallinto-oikeuden alalajina. 43 Kirkko-oikeudellisen doktriinin hahmottamiseksi kirkko-oikeuden omat oikeusperiaatteet ovat oleellisen tärkeitä. Oikeusperiaatteiden määritteleminen ei ole yksiselitteistä. Yhtäältä niillä tarkoitetaan oikeudellisen toiminnan koetinkiviä, toisaalta ne ovat konkretisoituja moraalisia arvoja. Oikeudellisessa argumentoinnissa ne ovat määrittelemättömyydestään huolimatta keskeisessä asemassa. 44 Oikeusperiaatteet voivat luoda myös yhteyksiä oikeuden ja arvojen välille. 45 Nämä periaatteet voidaan nähdä myös optimointikäskyinä, joita kollisiotilanteessa on pyrit- 40 Ks. Niemi 1996, s Tolonen 2003, s Mäkinen 2007, s Hallinto-oikeudessa oikeudellisia periaatteita on pystytty luetteloimaan peräti kolmisensataa. Tähti 1995, s Leino on hahmotellut kirkon hyvään hallintoon liittyviä erityisiä periaatteita. Leino 2002, s Kavonius 2001, ja Kavonius 2003, s Oikeusperiaatteista kootusti Tähti 1995, s Tähti 1995, s EDILEX Edita Publishing Oy 2010
14 tävä soveltamaan mahdollisimman laajasti. 46 Nämä oikeusperiaatteet ovat pääsääntöjä, joita on seurattava, ellei mikään erityinen säännös toisin määrää. 47 Tolonen on lähestynyt oikeusperiaateproblematiikkaa oikeuslähdeopillisesti. Oikeusperiaatteella on oltava kiinnekohta oikeudellisessa systeemissä. Tällöin institutionaalinen tuki oikeusperiaatteelle voi tulla eri tahoilta, kuten lainsäädännön tietystä normista. Tätä mahdollisuutta Tolonen pitää poikkeuksellisena. Selvän oikeussäännöksen lisäksi tuki voi tulla oikeuskäytännöstä, lakien esitöistä tai oikeustieteellisestä tutkimuksesta. 48 Kavoniuksen mukaan periaate ei voi olla voimassa, jos sitä ei ole nimenomaan mainittu auktoritatiivisissa teksteissä. Sen on myös nojauduttava tekstien asettajien alkuperäisiin tarkoituksiin ja tavoitteisiin. 49 Lakiin perustuva oikeusperiaate on erityisen vahva. Sellaisen sivuuttaminen merkitsisi oikeusnormin mitätöimistä. Periaatteiden ristiriitatilanteissa pätevät samat säännöt kuin normien kollisiotilanteissa. 50 Kavonius peräänkuuluttaa myös periaatteiden deonttista tukea. 51 Tekemässäni kirkkolainsäädännön systematisoinnissa deonttisen rakenteen takia kirkkooikeusperiaatteet näyttävät saavan keskeisen aseman. Niiden huomiotta jättäminen särkee kirkkolainsäädännön sisäisen yhtenäisyyden. Vaikka imputaatiosuhde kirkon jäseniin on heikko, lakia soveltaviin viranomaisiin nähden systeemiyhteys edellyttää periaatteiden ottamista vakavasti Tunnustuspykälästä johdetut kirkko-oikeusperiaatteet Kirkkolain tunnustuspykälä kokonaisuudessaan ja erityisesti sen yksityiskohtainen sisältö kirkkojärjestyksessä osoittavat, että pykälä sisältää vahvoja kirkko-oikeudellisia oikeusperiaatteita. Tunnustuspykälästä voidaan johtaa suoraan kolme kirkko-oikeusperiaatetta. Ne ovat mainittu myös hallituksen esityksessä. 52 Näillä periaatteilla on vahvasti juuri ne ominaisuudet, joita oikeusperiaatteille on tässä hahmoteltu. Seuraavassa tuon esiin oikeusteoreettisessa tutkimuksessani löytämäni kirkko-oikeusperiaatteet. 53 Yksi näistä hahmottelemistani periaatteista on nimetty korkeimmaksi ohjeeksi. KJ 1 luvun 1 lausuu: Kirkko pitää korkeimpana ohjeenaan sitä tunnustuskirjojen periaatetta, että kaikkea oppia kirkossa on tutkittava ja arvioitava Jumalan pyhän sanan mukaan. Pykälästä nouseva oikeusperiaate voitaisiin nimetä tunnustuksellisuuden periaatteeksi, johon sisältyy erottamattomana sola scriptura -periaate. Tällä on vahva deonttinen tuki, sillä se jäsentää koko kirkkolainsäädäntöä. Institutionaalinen tuki on kirjattu itse säännökseen, sen taustalla oleviin lainvalmisteluasiakirjoihin ja pitkään historialliseen pysyvyyteen. Periaatteen taustalla on Tunnustuskirjojen kohta, jossa pyhän Raamatun sanotaan olevan opin ainoa iudex, norma, regula ja Lydius lapis eli tuomari, ojennusnuora, mittapuu ja koetinkivi. 54 Tunnus- 46 Kavonius 2003, s Tähti 1995, s. 17 av. 4. Ks. Aarnio 1989, s. 79 ja Tolonen H. 2003, s Myös Kavonius 2001, s peräänkuuluttaa institutionaalista tukea. 49 Kavonius 2001, s Tolonen H. 2003, s Kavonius 2003, s Ks. HE 23/1993, KL 1:1:n yksityiskohtaiset perustelut. 53 Seppänen 2007, s ja Seppänen 2008, s Hoc modo luculentum discrimen inter sacras Veteris et Novi Testamenti litteras et omnia aliorum scripta retinetur et sola sacra scriptura iudex, norma et regula agnoscitur, ad quam ceu ad Lydium lapidem omnia 14 EDILEX Edita Publishing Oy 2010
15 tuksellisuuden periaate on periaatteiden hierarkiassa korkein itse normin sisältämän sanamuodon vuoksi. Kolmas kirkko-oikeusperiaate on kuvattu hallituksen esityksessä kolmeen vanhan jakamattoman kirkon uskontunnustuksiin sitoutumisena. Olen nimennyt sen katolisuuden periaatteeksi. 55 Katolisuus merkitsee tässä kirkon sitoutumista klassiseen kristinuskon tulkintaan, kirkon dogmaan. Tämä näkyy selvänä myös luterilaisen kirkon tunnustuskirjoissa. Samalla tavalla kuin Suomen eduskunnan on otettava huomioon EU-lainsäädäntö, kirkon tulee ottaa huomioon katolisuuden periaatteen mukaan toimissaan ja ratkaisuissaan muiden perinteisten kirkkojen ratkaisut. Nämä kolme periaatetta on mainittu hallituksen esityksessä. Se merkitsee, että ne ovat myös kiistatta hyväksyttyjä. Raamatullisuuden, tunnustuksellisuuden ja katolisuuden periaatteet ovat löydettävissä selkeästi kiteytyneinä jo ensimmäisten vuosisatojen kirkollisesta elämästä. Se merkitsee sitä, että kirkko-oikeuden täytyy jäsentyä näiden periaatteiden mukaan. Ylipositiiviseen perustaansa liittyvinä nämä oikeusperiaatteet vaikuttavat siihen, kuinka säädännäiseen oikeuteen sisällytettyjä oikeusnormeja tulkitaan. 56 Ylipositiivisten oikeusperiaatteiden olemassaolo on asetettu kyseenalaiseksi, jos niitä ylläpitämässä ei ole niitä kannattavaa konkreettista oikeusyhteisöä. 57 Kirkko voidaan katsoa tällaiseksi oikeusyhteisöksi kirkon omissa asioissaan perustuslaissa suodun lainsäädännöllisen autonomiansa takia. Nämä kolme kirkkooikeusperiaatetta voidaan nähdä kirkko-oikeudellisina maksiimeina. Maksiimi johdetaan latinan ilmaisusta maxima regula, mikä tarkoittaa korkeinta sääntöä. Tällöin ne ohjaavat kirkossa kaikkea lain soveltamista ja luovat täten kirkon oikeaa oikeutta. 58 Tunnustuspykälästä voidaan johtaa neljäs, näitä kaikkia kattava tulkinnallinen kirkkooikeusperiaate, jota kutsun tunnustusmyönteisyydeksi. Tämä nousee kirkkolainsäädännön systematiikassa esiin tulevasta tunnustususkollisuuden vaatimuksesta ja kirkkolainsäädännön luonteesta oikeaa oppia säilyttävänä. Periaate artikuloi täten oikeudenalan ylintä arvoa. Tunnustususkollisuus on laaja-alainen koko kirkkoa kaikilla sen tasoilla koskettava tekijä. 59 Tunnustusmyönteisyys kirkko-oikeusperiaatteena käy yhteen Niemen esittämän oikeusteoreettisen näkökulman kanssa oikeusperiaatteiden, systematiikan ja instituution muodostamasta kiinteästä kokonaisuudesta. Se merkitsee tunnustuspykälän ilmoittamien kirkon perusteiden, Raamatun ja sitä selittävien vanhakirkollisten uskontunnustusten ja luterilaisten tunnustuskirjojen oikean tradition, ottamista vakavasti kaikessa kirkon hallinnossa ja lainkäytössä. Tulkintavaihtoehdoista olisi valittava se, mikä parhaiten toteuttaa kirkon tunnustusta. Kirkko-oikeudessa tunnustus ei voi jäädä sivurooliin. Tällöin se vertautuu analogisesti yleensä suomalaisen oikeusjärjestyksen tulkintaan vaikuttavaan perusoikeusmyönteisyyden periaatteeseen. 60 Analogian taustalla on ajatus tunnustuspykälästä kirkkooikeuden perustuslakina. dogmata exigenda sunt et iuducanda, an pia an impia, an vera an vero falsa sint. (FC, Epitome, De compendaria regula atque norma, 7). BSELK 1978, s. 769; (Suomeksi ks. Tunnustuskirjat 1990, s. 428.) 55 Seppänen 2007, s Ks. Tähti 1995, s Ks. Tähti 1995, s Ks. Tolonen H. 2003, s Ks. Rosendal 1974, s Tällä analogialla ei kajota suomalaisen oikeusjärjestyksen säädöshierarkiaan. Tarkastelukulma on yksin kirkko-oikeuden sisällä ja kirkollisessa päätöksenteossa. Tarkoitus on ilmaista se periaate, että samoin kuin suomalaisessa oikeusjärjestyksessä ei voida sivuuttaa perusoikeuksia laintulkintatilanteissa. Kirkkooikeudessa ei voida sivuuttaa tunnustusta, sillä tunnustus on kirkkoa konstituoiva tekijä. 15 EDILEX Edita Publishing Oy 2010
16 Viides periaate, tunnustuspykälän etusijaperiaate, on johdettavissa tunnustuspykälän asemasta kirkkolainsäädännön sisäisestä systematiikasta. Jos tulkinnassa tulee ristiriita tunnustuspykälän kanssa, ratkaisua ei saa tehdä tunnustuspykälää vastaan, vaikka se normien valossa olisi mahdollista ja jopa sisäisesti riidatonta. Tälläkin periaatteella on vahva deonttinen tuki. Systeemiyhteys merkitsee paljon säännöksen tulkinnassa, jotta sisäinen harmonia ei vaarannu. Tunnustuspykälän etusijaperiaate on tässä ensisijaisesti kirkko-oikeuden sisäinen periaate. Kirkkolainsäädännön immanenttisessa kontekstissa sen funktio on sama kuin PeL 106 :n merkitys yhteiskunnallisessa oikeusjärjestelmässä. Silloin, kun asian ratkaisemiseen liittyy muuta yhteiskunnallista lainsäädäntöä, tunnustuspykälän etusijaperiaate voi johtaa konfliktiin kirkkolainsäädännön tulkinnan ja yhteiskunnallisen lainsäädännön välillä. Se sotii yleisesti hyväksyttyjä lakien prioriteettistandardeja vastaan. Säädännäisoikeudellisen (oikeuspositivismi) ajattelun mukaan lakeja on noudatettava silloinkin, kun niiden suhde Raamattuun ja tunnustukseen on skismaattinen. 61 Tällöin kysymys laajenee suuriin periaatteellisiin kirkko-oikeusteoreettisesti tosin relevantteihin kysymyksiin maallisen vallan (vaikkapa demokratian) ja kirkon tunnustuksen yhteensovittamisesta tilanteessa, jossa yhteiskunta etääntyy kristillisyydestä ja kirkko pitäytyy siihen. Kirkon hengellisestä olemuksesta ( te olette maailmassa mutta ette maailmasta ) sattuu vain joskus seuraamaan se, että sen ja maallisen vallan välillä on joskus syviä näkemyseroja. Kirkko on useinkin historiansa aikana joutunut punnitsemaan, ketä totella. Niin sanottu clausula Petri toteaa ykskantaan: Enemmän tulee totella Jumalaa kuin ihmisiä. (Apt. 5:29). 62 Tällöin kirkolle jää vaihtoehdoksi yhteiskunnallisen lain hylätessään kantaa maallisen esivallan määräämä tuomio. 63 Kuudes laajasti kirkko-oikeutta läpäisevä periaate nousee tunnustuspykälän ja muutamien muiden pykälien systeemiyhteydestä. Tällainen olisi Nurmirannan mainitsema sitoutumisperiaate, jonka mukaisesti koko kirkkoyhteisö on jäsentynyt tunnustuksen mukaan. 64 Nämä kuusi kirkko-oikeusperiaatetta ovat tiukasti oikeudenalakohtaisia. Kenellekään ei tulisi mieleen soveltaa näitä vaikkapa hallinto-oikeuden tai virkamiesoikeuden ollessa kyseessä. Miksi sitten kirkkolainsäädäntöä tulkitessa etsitään oikeusperiaatteet käytännössä muualta kuin omalta oikeudenalalta? Viimeistään tämä haastaa meidät kirkko-oikeudellisen paradigman etsimiseen. Kirkko-oikeusperiaatteista luopuminen tai niistä tinkiminen merkitsisi kirkolle oman olemuksensa vastaista toimintaa, toimintaa tunnustuspykälää vastaan. Se merkitsee toimimista omaa olemustaan vastaan. Kirkon joutuessa omassa lainkäytössään ja soveltamisessaan tekemisiin muiden oikeudenalojen kanssa, mielestäni on johdonmukaista ajatella, että tuolloinkin ne ovat hyvin vahvoja periaatteita. Niistä saisi poiketa vain painavista erityissyistä, jos silloinkaan. Kirkko on sitonut itsensä lainsäädännöllisesti kirkkolaista nouseviin periaatteisiin. Toisaalta valtiovalta perustuslaissa on suonut kirkolle pitkälle menevän lainsäädännöllisen autonomian. Siksi niissä tilanteissa, joissa niin kutsuttu maallinen oikeus joutuu tekemään ratkaisuja, voisi kohtuudella odottaa kirkollisen lainsäädännön sisällön huomioon ottamista. 61 Ks. Leino 2004, s Sama asia on esillä myös hieman aikaisemmin Apostolien teoissa 4:19,20. Sanat emme voi (lat. non possumus) ovat perinteisesti olleet ne sanat, joilla kirkko on kieltäytynyt tottelemasta maallista esivaltaa. 63 Tepora Nurmiranta 1998, s EDILEX Edita Publishing Oy 2010
17 Kirkkojärjestyksen tunnustuspykälän viimeinen lause esittää ratkaisumallin tai menettelytavan, jota tunnustustaan seuraavan kirkon tulee noudattaa ongelmatilanteissa, joihin liittyy opillisia näkökulmia. Kirkko pitää korkeimpana ohjeenaan sitä tunnustuskirjojen periaatetta, että kaikkea oppia kirkossa on tutkittava ja arvioitava Jumalan pyhän sanan mukaan. Periaate nousee tunnustuksellisuudesta, minkä mukaisesti kiistakysymykset eivät ole hallinnollis-juridisesti ratkaistavia silloin, kun niihin liittyy vahva uskonopillinen sisältö. Tällöin asiat ovat ratkaistava syvällisen raamatullis-teologisen keskustelun avulla. Merkittävää on, että tunnustuskirjojen periaate on kirjattu säädännäiseen oikeuteen erittäin selväksi menettelytapaohjeeksi. Kirkkolainsäädännön mainitsemaa korkeinta ohjetta ei voida sivuuttaa. Kirkkolain 1 luvun 1 :ssä edellytetään implisiittisesti kirkko-oikeuden omaa paradigmaa. Se, mitä edellä on esitetty kirkkolainsäädännön systeemistä, tunnustuspykälän asemasta ja merkityksestä siinä, oikeuslähteistä ja oikeusperiaatteista voidaan kuvata mutatis mutandis musiikin teorian avulla (kuviot 2 ja 3). Kuvioissa yksittäiset nuotit edustavat kirkkolainsäädännön yksittäisiä normeja ja käsitteitä. Tunnustuspykälä kirkkolainsäädännön etumerkkinä A F#m C#m Tunnustus osoittaa: Tulkinnan lähtökohdan Kirkkolainsäädännön perussävelen Säännösten keskinäiset suhteet Luo harmonian Määrittelee käsitteet ja niiden funktion Kuvio 2. Tunnustuspykälä kirkkolainsäädännön etumerkkinä (Seppänen 2009) EDILEX Edita Publishing Oy 2010
18 Tunnustuspykälän sisältö korvattu tunnustukselle vieraalla sisällöllä A#m7 5 Tulkinnan lähtökohta Rikkoo muuttuu harmonian Kirkkolainsäädännön perussävel muuttuu Säännösten keskinäiset suhteet muuttuvat Käsitteet ja niiden funktio tunnustukselle vieras Kuvio 3. Tunnustuspykälän sisältö korvattu tunnustukselle vieraalla sisällöllä (Seppänen 2009). Esittämääni oikeusteoreettiseen tarkasteluun ei ole kytketty vielä teologiaa. Teologia tulee mukaan, kun aletaan määritellä tunnustuksen sisältö ja sen velvoitteet. Se, kuinka von Wrightin aksioomassa Op P p variaabeli p määritellään. Se onkin jo teologian alaa. Kun teologia on tämän määritellyt, on taas palattava juridiikkaan. Summa summarum: Etsittäessä kirkko-oikeuden paradigmaa olisi aika vapauttaa kirkkooikeus sen hallinto-oikeudellisesta ja virkamiesoikeudellisesta Baabelin vankeudesta Paradigman muutos Kuhnin paradigmateorian keskeinen piirre on paradigman muutoksen kuvaaminen. Siirrettäessä Kuhnin luonnontieteistä otetuin esimerkein esitetty ajattelu humanistisiin tieteisiin, joudutaan sovittamaan Kuhnin sanoma uusiin puitteisiin. Teorian käytettävyys ei siitä vähene. Filosofi Riitta-Maija Ollila sanoo tieteen reseption olevan aina arvosidonnaista. Arvot kietoutuvat tosiasioihin tieteellisen tutkimuksen eri vaiheissa, mutta ennen kaikkea ennakko-oletuksissa ja prosessin loppupäässä, tiedettä sovellettaessa. 65 Lausuman viimeinen kohta arvojen merkityksestä tiedettä sovellettaessa viittaa tieteen tuloksiin ja niiden mahdolliseen vastaanottoon. Aarnion mukaan reseptio on yksi koko lainopillisen argumentoinnin kriittisistä pisteistä. Aarnion lausuma on ymmärrettävä hänen auditorioteoriaansa vastaan. Aarnion perus- 66 teella olennaista on se, saako tutkimus tietyn auditorion vakuuttumaan. 65 Ollila 1997, s Aarnio 1978, s Ks. myös s EDILEX Edita Publishing Oy 2010
19 Seuratessani viimeaikaista kirkko-oikeudellista tutkimusta, aiheen ympärillä käytyä keskustelua 67 ja kirkkoa koskevia oikeudellisia ratkaisuja, antaisin Ollilan lausumalle uuden formuloinnin: tieteen reseptio on paitsi arvosidonnaista myös paradigmasidonnaista. Tiettyä kantaa voi nimittäin puolustaa vain tietyistä näkökohdista, tietystä paradigmasta. Tähän väitteeseen päädyin entistä vahvemmin lukiessani uudelleen Kuhnin paradigmaa käsittelevää teosta. Kuhnin mukaan uusi teoria ja sen oppiminen edellyttää sovellusten oppimista. 68 Vaikka lainopillinen tutkimus systematisoidessaan ja käsiteselvittelyssään antaakin tulkintakannanottoja oikeudellisten tekstien kielellisille ilmaisuille, se ei vielä merkitse sitä, että sama paradigma hallitsisi myös riippumattomaksi tarkoitettua oikeuslaitosta. Oikeustiede ja käytännön juridiikka eivät ole sama asia. Uumoilen maassamme kirkko-oikeuden piirissä tapahtuneen paradigman muutosta. Olen tullut johtopäätökseen, että paradigman muutos alkoi 1970-luvulla. Arkkipiispan Martti Simojoen kirkolliskokouksen avajaispuhe vuonna sisältää mielestäni viimeisen vanhan paradigman mukaisen käsityksen kirkko-oikeuden olemuksesta. Vanhan kirkkoruhtinaan poistuminen vallan keskiöstä merkitsi kirkko-oikeudellisen äänen vaikenemista ja hallinto-oikeudellisen näkökulman vahvistumista. Joka tapauksessa viimeaikaiset kirkkooikeus-juridiset ratkaisut edellyttävät erilaista kirkko-oikeudellista paradigmaa. Oikeusoppineiden lausumat kirkko-oikeudesta, vaikkapa puolenvuosisadan takaa, sisältävät kirkkooikeuden lähestymiseen nykyajalle vieraan lähtökohdan, vaikka lähtökohta olisi täysin relevantti esimerkiksi nykyisen kirkkolainsäädännön sisällön kanssa. 70 Kuhn vertaa paradigmassa tapahtuvaa muutosta poliittiseen muutokseen, jonka äärimmäinen ilmenemismuoto on vallankumous. Tilanteessa instituutiot ovat lakanneet vastaamasta niiden osittain luoman ympäristön asettamia ongelmia. Kirkkolainsäädäntö on laadittu tietyssä instituutiossa tiettyä instituutiota varten. Kirkollisen lainkäytön paradigma on täten kiinteässä yhteydessä kirkollispoliittisen paradigman kanssa. Kirkko-oikeutta voidaan akateemisesti tarkastella erillään kirkosta, mutta kirkkojuridiikkaa ei voi. Mikään lainsäädäntö ei tapahdu umpiossa. Tieteellisten paradigmojen taistellessa keskenään on huomioitava, että yhteisön olennaisen osan hyväksyntä on korkein standardi. 71 Väitöskirjassani esittämäni kirkko-oikeudellinen, kirkko-oikeuden khalkedonilaiseksi ratkaisuksi nimeämäni doktriini ei ole uusi. Itse asiassa siinä artikuloidaan vanha kirkkooikeudellinen paradigma, jota aikaisemmin pidettiin notorisena. Vanhaan paradigmaan pa- 67 Oman väitöskirjani osalta esimerkiksi Leino 2008, Pihlajamäki 2008, Juntunen 2008 ja Elonheimo Kuhn 1996, s Simojoki M Esimerkkinä otan entisen oikeuskanslerin ( ) ja korkeimman hallinto-oikeuden presidentin ( ) Eino Johannes Ahlan sanat kirkkolainsäädäntöä selittävän kirjansa johdannosta: Kirkon päätehtävänä on huolehtia siitä, että tosi rakkaudessa toimiva usko Kristukseen, Jumalan Poikaan ja ihmisten pelastajaan, oikeana elämänperiaatteena istutetaan kirkon jäsenten sydämiin, koska ilman sitä kaikki ulkonaiset järjestelyt ja parannukset ovat merkityksettömiä. Järjestysmuoto tahtoo ja sen tulee viedä Jumalan hengen herättämä elämä kirkon ruumiin kaikkiin osiin; se tahtoo osoittaa näille oikean paikan toimintaa varten. Se ei tahdo ottaa elävän ja eläväksi tekevän hengen asemaa, mutta se tahtoo antaa tilaisuuden tälle hengen toiminnalle, jotta se voisi kaikkein moninaisimmin tavoin tehdä työtä Jumalan valtakunnan hyväksi. Edellä olevat sanat hän on lainannut saksalaiselta teologilta Karl Ullmanilta. Tämä mies Frans Ludvig Schaumanin ajattelun taustalla. Suomen ensimmäinen kirkkolaki 1869 kantaa vieläkin Schaumanin kirkkolain nimeä. Lainauksen sijainti kertoo paljon. Lainaus on poimittu Ahlan kirjoittamasta teoksesta Seurakunnan hallinto (1960). Ullmanin teksti muodostaa teoksen ensimmäisen luvun Kirkon järjestysmuodon perusteet teologisen pohjan, lähtökohdan silloisen kirkkolainsäädännön esitykselle. Voisimme syystä ajatella, että sanat heijastavat Ahlan kirkko-oikeudellista paradigmaa. 71 Kts. Kuhn 1996, s EDILEX Edita Publishing Oy 2010
20 laaminen ei ole ehkä enää mahdollista. Siksi voi olla, että tutkimukseni jää esittämäni paradigman mukaisen kirkko-oikeuden joutsenlauluksi. Paradigma on kuitenkin sopusoinnussa nykyisen kirkkolainsäädännön kanssa. Jos lainsäädäntöä tulkitessa erilaisissa lainkäyttöratkaisuissa paradigma on toinen, se johtaa ennen pitkää uuteen kirkkolainsäädäntöön, jotta paradigman ja säännösten välillä ei olisi ristiriitaa. Kuhn sanoo kilpailevien paradigmojen välisen valinnan osoittautuvan yhteisön elämän yhteismitattomien käytäntöjen välillä tehtäväksi valinnaksi. 72 Ken elää, se näkee! Kirkollisen teologian ja juridiikan välillä on ollut yksi keskeinen ero. Kirkossa on perinteisesti totuttu katsomaan asioita myös sub specie aeternatis, ikuisuuden kannalta. Ne jotka ovat lainoppineita täällä, eivät ole sitä viimeisellä tuomiolla. Lähteet Aarnio, Aulis: Mitä lainoppi on? Forum-kirjasto. Helsinki Aarnio, Aulis: Laintulkinnan teoria. Yleisen oikeustieteen oppikirja. WSOY, Juva Aarnio, Aulis: Oikeuslähde. Encyclopedia Iuridica Fennica VII, s Oikeuden yleistieteet. Jyväskylä Ahla, Eino J.: Seurakunnan hallinto. WSOY. Porvoo Björne, Lars: Oikeusjärjestelmän kehityksestä. Vammala Björne, Lars: Yksityisen ja julkisen muuttuva suhde. Lakimies 7 8/2006, s BSELK: Die Bekenntnissschriften der Evangelish-Lutherischen Kirche. 7. Auflage. Göttingen Elonheimo, Kalle: Mikä tunnustus on kirkon oikeutta? Tuore oliivipuun lehti. Turun arkkihiippakunnan neljännesvuosijulkaisu 1/2008, s Halttunen, Matti Pihlaja, Pirjo Voipio, Risto: Kirkkolainsäädäntö. Kirkkolain, kirkkojärjestyksen ja kirkon vaalijärjestyksen kommentaari. Kirjapaja. Jyväskylä HE 23/1993 vp. Hallituksen esitys eduskunnalle kirkkolaiksi. Heikkilä, Markku: Koulutuksen tavoitteet ja käytännöllisen teologian tutkimus. Teologinen Aikakauskirja 3/1989, s Heikkilä, Markku: Kirkko-oikeudesta oikeusteologiaan. Teologinen Aikakauskirja 2/1989, s (1989a) Johannes, metropoliitta: Ykseyden ja yhdenmukaisuuden suhde kirkossa ekumeenisten synodien tradition valossa. Uskon ja käytännön keskinäinen suhde ortodoksisessa kiekossa. Ortodoksisen kirjallisuuden julkaisuneuvosto. Kuopio (Suomenkielinen käännös on alkuaan kreikankielisestä Tessalonikan Aristoteles-yliopiston väitöskirjasta) Johannes, metropoliitta: Lähimmäiset. Ajatuksia elämän hyveistä, ihmissuhteista, perheestä ja perinteestä. Ajatus-kirjat. Jyväskylä Juntunen, Hannu: Huomautuksia Arto Seppäsen väitöskirjan johdosta. Oikeus 1/2008, s Kuhn 1996, s EDILEX Edita Publishing Oy 2010
Arto Seppänen TT, OTT, Lapin yliopisto KIRKKO-OIKEUS JURIDIIKKAA VAI TEOLOGIAA? KIRKKO-OIKEUDEN PARADIGMAA ETSIMÄSSÄ Edilex 2010/21 Artikkeli, versio 1.0 Julkaistu 6.9.2010 www.edilex.fi/artikkelit/7251
HE 89/2000 vp. Hallituksen esitys Eduskunnalle laiksi ortodoksisesta kirkkokunnasta annetun lain muuttamisesta
HE 89/2000 vp Hallituksen esitys Eduskunnalle laiksi ortodoksisesta kirkkokunnasta annetun lain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan, että ortodoksisesta kirkkokunnasta
KIRKKO-OIKEUDELLISIA NÄKÖKOHTIA VIRKAAN VIHKIMISLUPAUKSIIN
Arto Seppänen TT, OTT, Lapin yliopisto KIRKKO-OIKEUDELLISIA NÄKÖKOHTIA VIRKAAN VIHKIMISLUPAUKSIIN Edilex 2012 Artikkeli, versio 1.0 Julkaistu 8.10.2012 www.edilex.fi/teema/kirkko-oikeus Sisällys 1 Taustaksi...
78 Lausunto kirkkolainsäädännön ehdotuksesta kirkkolainsäädännön
99/2016 78 Lausunto kirkkolainsäädännön ehdotuksesta kirkkolainsäädännön kodifioimiseksi Päätösehdotus Seurakuntaneuvosto päättää hyväksyä liitteen mukaisen lausunnon kirkkohallituksen esityksestä kirkkolain
Terapeuttinen oikeus vammaisten ihmisten asumisessa
vammaisten ihmisten asumisessa Seija Aaltonen Johtaja (LT, psyk. el.), Varsinais-Suomen erityishuoltopiiri Jukka Kumpuvuori Tutkija (OTM), Åbo Akademi Asumisen lähipalvelujen kehittämisen teemapäivä Turku,